CELEX: 62012FA0142
Language: sk
Date: 2013-12-11 00:00:00
Title: Vec F-142/12: Rozsudok Súdu pre verejnú službu (tretia komora) z  11. decembra 2013 — A/Komisia (Verejná služba — Sociálne zabezpečenie — Úraz alebo choroba z povolania — Článok 73 služobného poriadku — Čiastočná trvalá invalidita — Návrh na náhradu škody)

1.2.2014   
            
            
               SK
            
            
               Úradný vestník Európskej únie
            
            
               C 31/20
            
         Rozsudok Súdu pre verejnú službu (tretia komora) z 11. decembra 2013 — A/Komisia
   (Vec F-142/12) (1)
   
   (Verejná služba - Sociálne zabezpečenie - Úraz alebo choroba z povolania - Článok 73 služobného poriadku - Čiastočná trvalá invalidita - Návrh na náhradu škody)
   2014/C 31/34
   Jazyk konania: francúzština
   
      Účastníci konania
   
   
      Žalobca: A (S., Francúzsko) (v zastúpení: B. Cambier, A. Paternostre a G. Ladrière, advokáti)
   
      Žalovaná: Európska komisia (v zastúpení: V. Joris, splnomocnený zástupca, C. Mélotte, advokát)
   
      Predmet veci
   
   Návrh na zrušenie rozhodnutia Komisie týkajúceho sa žiadosti o uznanie choroby z povolania, ktorú podal žalobca podľa článku 73 služobného poriadku, ktorým sa mu priznáva trvalá čiastočná invalidita v rozsahu 20 % a určuje sa dátum ustálenia na 25. februára 2010 a návrh na náhradu nemajetkovej a majetkovej ujmy žalobcu
   
      Výrok rozsudku
   
   
               1.
            
            
               Rozhodnutie Európskej komisie z 11. januára 2012 o ukončení konania začatého podľa článku 73 Služobného poriadku úradníkov Európskej únie v nadväznosti na chorobu z povolania, ktorá postihla A, sa zrušuje.
            
         
               2.
            
            
               Európska komisia je povinná zaplatiť A sumu vo výške 3 500 eur.
            
         
               3.
            
            
               V zostávajúcej časti sa žaloba zamieta.
            
         
               4.
            
            
               Európska komisia znáša svoje vlastné trovy konania a je povinná nahradiť trovy konania, ktoré vynaložil A.
            
         
      (1)  Ú. v. EÚ C 26, 26.1.2013, s. 77.